Diari Oficial de la Generalitat Valenciana


Sumari del DOGV 3309, del 17-08-1998 (1998/6780)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la pròrroga del Conveni en matèria de formació de jutges i magistrats destinats en el territori de la Generalitat Valenciana, subscrit entre el Consell General del Poder Judicial i el Govern de la seua Comunitat Autònoma.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3309

Data del DOGV
:   17-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6780


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de la pròrroga del Conveni en matèria de formació de jutges i magistrats destinats en el territori de la Generalitat Valenciana, subscrit entre el Consell General del Poder Judicial i el Govern de la seua Comunitat Autònoma. [1998/X6780]
  
Subscrita, després de la tramitació prèvia reglamentària, entre el Consell General del Poder Judicial i el Govern de la Comunitat Autònoma Valenciana, el 27 de febrer de 1998, una pròrroga del Conveni en matèria de formació de jutges i magistrats destinats en el territori de la Generalitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada pròrroga del Conveni, que ha quedat inscrita en el Registre de Convenis amb el número 0571/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Pròrroga del conveni en matèria de formació de jutges i magistrats destinats en el territori de la Generalitat Valenciana subscrit entre el Consell General del Poder Judicial i el Govern de la seua comunitat autònoma.
  
València, 27 de febrer de 1998
  
Reunits
  
Pel Govern Valencià, l'Honorable Senyora Marcela Miró Pérez, consellera de Benestar Social.
  
Pel Consell General del Poder Judicial, l'Excel·lentíssim Senyor Francisco Monterde Ferrer, vocal codelegat del territori de la Comunitat Valenciana.
  
Intervenen tots en virtut de les competències que cada un detenta i expressament facultats per a aquest acte per sengles acords del ple del Consell del General del Poder Judicial, de 25 de febrer de 1998, i del Consell de la Generalitat Valenciana, de 27 de gener de 1998,
  
Exposen
  
I. Que el 20 de febrer de 1992 ambdues parts van subscriure un conveni de cooperació en matèria de formació continuada de jutges i magistrats destinats en els òrgans judicials de la Comunitat Autònoma Valenciana. En aquest conveni, ambdues institucions van acordar en la clàusula novena la possibilitat de renovació del conveni d'acord amb l'avaluació que formularia la Comissió de Seguiment abans del seu venciment, per a successius exercicis pressupostaris, amb les modificacions que, si s'escau, s'estimaren escaients.
  
II. La Comissió de Seguiment del Conveni, en la reunió del passat dia 18 de desembre de 1997 va cordar proposar la seua pròrroga per a l'any 1998, sense cap proposta de modificació substancial quant a les bases de la col·laboració establerta i tot açò es duu a terme amb subjecció al que es pacta en les següents
  
Clàusules
  
Primera
  
Ambdues parts acorden la pròrroga del conveni de formació per a jutges i magistrats destinats a la Comunitat Valenciana per a tot l'any 1998, sempre que no es done qualsevol de les causes de resolució previstes en el text subscrit el 20 de febrer de 1992.
  
Segona
  
Tret de les modificacions a què es farà menció endavant, ambdues parts ratifiquen íntegrament totes i cada una de les clàusules subscrites en el conveni vigent en 1992 i les modificacions introduïdes en ell pels textos de pròrroga de 1993, 1994, 1995, 1996 i 1997.
  
Tercera
  
Les activitats que es realitzaran en execució del conveni durant l'any 1998 s'incorporen a aquesta pròrroga mitjançant un annex.
  
Els pressupostos de despeses de les distintes activitats compreses en l'àmbit del conveni contenen tots els derivats de la seua execució, incloses les despeses de desplaçament i dietes dels ponents i els assistents de la carrera judicial.
  
Quarta
  
Igual que en el conveni vigent, el pressupost i la forma de finançament de les activitats previstes per al 1998 serà el següent:
  
a) El finançament de les activitats, considerades en conjunt, s'efectuarà al 50% entre ambdues institucions.
  
b) Cada part aportarà fins un màxim de nou milions de pessetes per a la realització de les activitats que s'aproven.
  
La Conselleria de Benestar Social de la Generalitat Valenciana té previst el corresponent crèdit amb càrrec al capítol II de l'aplicació 65.5474.632.
  
c) El Consell General de Poder Judicial transferirà a l'òrgan encarregat de la gestió i execució d'aquest conveni, en concepte de fons de maniobra, el 25% de l'import de la seua aportació pressupostada. Posteriorment, amb la certificació prèvia expedida per la Conselleria de Benestar Social del Govern de la Comunitat Autònoma Valenciana, que constarà en les liquidacions trimestrals que siguen remeses, transferirà el seu import en el percentatge que correspon al Consell General del Poder Judicial.
  
No obstant això, el Consell General del Poder Judicial podrà assumir totalment les despeses derivades de certes activitats i remetre els fons corresponents a l'òrgan encarregat de la gestió i execució d'aquest conveni, en concepte de fons de maniobra, amb la certificació prèvia de les despeses efectivament produïdes. Serà la Comissió de Seguiment d'aquest conveni qui determinarà, si s'escau, en l'annex d'activitats i pressupost o mitjançant acords específics, quines activitats podran ser finançades pel Consell d'aquesta darrera forma.
  
Realitzada la liquidació anual definitiva, el Consell General del Poder Judicial tranferirà, si s'escau, a l'òrgan abans assenyalat l'import pel qual poguera resultar deutor. En el cas que en la referida liquidació el Consell General del Poder Judicial resultara creditor, percebrà l'import del saldo corresponent.
  
Conformement amb tot l'anterior i ratificat en allò no previst en aquesta pròrroga el que va estar convingut el 20 de febrer de 1992, en l'exercici de les funcions de què són titulars els signats, subscriuen en còpia doble aquesta al lloc i en la data al principi indicats.
  
La consellera de Benestar Social: Marcela Miró Pérez.
  
El vocal codelegat del territori de la Comunitat Valenciana: Francisco Monterde Ferrer.
  
Annex número I
  
Programa d'activitats que es desenvoluparan en el marc del conveni de col·laboració en matèria de formació continuada de jutges i magistrats de la Comunitat Valenciana per al 1998.
  
1. Condicions generals
  
L'objecte d'aquestes activitats, com en tots els convenis de formació continuada, és propiciar un espai de discussió entre els professionals de la judicatura, fomentar l'anàlisi i el debat en temes de clara incidència en la pràctica judicial, ja sia en temes que poden interessar pels seus aspectes innovadors i controvertits, ja sia en temes relacionats amb la problemàtica que comporta la pràctica professional. Per conformar el programa es va dirigir una carta personal a tots els degans del territori de la comunitat autònoma, així com a les associacions judicials i als presidents de les tres audiències provincials del territori, on es demaneven suggeriments d'activitats per conformar el programa que ara es presenta.
  
Per a la seua elaboració han estat tinguts en compte aquests suggeriments, així com les innovacions legislatives previstes per a l'any corrent i la necessitat de continuar algunes activitats ja clàssiques en el conveni (actualització de biblioteques, publicacions, etc.).
  
Els cursos estaran especialitzats per a cada ordre jurisdiccional, encara que hi podrà accedir qualsevol magistrat o jutge independentment de l'àmbit en què preste serveis, encara que amb preferència per a aquells que estiguen destinats en el mateix ordre jurisdiccional, en el cas que el nombre de sol·licitants ultrapasse el d'assistents.
  
La partida pressupostària real inicial de què es disposa és de 28.334.677 de pessetes (aportades per meitats per les institucions signants del conveni) d'acord amb l'acordat en el text de pròrroga per al 1998.
  
Es fixen inicialment els següents paràmetres que hauran de regir les activitats que es realitzen:
  
\* Els directors coordinadors cobraran 60.000 pessetes per aquesta tasca, llevat que intervinguen també com a conferenciants i en aquest cas la seua retribució bruta serà de 100.000 pessetes, incloent-hi el pagament de la ponència. L'abonament per aquests conceptes serà assumit directament pel Consell General del Poder Judicial.
  
\* Els que intervinguen com a coordinadors de seminaris percebran una retribució bruta màxima de 100.000 pessetes.
  
L'abonament pel concepte de coordinador de seminaris serà assumit, així mateix, pel Consell General del Poder Judicial.
  
\* Els qui intervinguen com a conferenciants percebran una retribució bruta màxima de 75.000 pessetes.
  
\* Als directors coordinadors de cursos, coordinadors de seminaris i conferenciants, se'ls satisfaran les despeses de desplaçament, estada i manutenció d'acord amb els màxims reglamentaris.
  
\* Els professors i docents que participen en les activitats que es desenvoluparan per nombre d'hores lectives (cursos per a jutges substituts), percebran, per hora docent, la quantitat de vint mil pessetes brutes. Els coordinadors d'aquests cursos percebran 60.000 pessetes per aquesta tasca, a més de la retribució que els escaiga per les hores lectives que impartesquen. La gestió econòmica d'aquestes activitats quant a l'abonament de les retribucions als docents i coordinadors serà realitzada des del Consell General del Poder Judicial.
  
\* La retribució prevista per als jutges i magistrats tutors dels jutges substituts i tutors del seminari sobre la nova llei de la jurisdicció contenciosa administrativa ascendirà a 50.000 pessetes brutes. L'abonament per aquest concepte serà efectuat des del Consell General del Poder Judicial.
  
\* Els cursos d'Informàtica Jurídica i els cursos de Valencià, si s'escau, seran finançats en la forma que establirà la Comissió de Seguiment.
  
El nombre màxim d'assistents es fixa en cada activitat en funció de l'ordre jurisdiccional a què es dirigesca. Si en cap cas hi haguera més peticionaris que places la Comissió de Seguiment estudiarà si s'amplia el seu nombre. En cas que no s'amplie i que hi haja més sol·licitants que places, la selecció serà efectuada per la Comissió Permanent del Consell General del Poder Judicial a proposta de la Comissió d'Escola Judicial. L'assistència a aquestes activitats haurà d'anar precedida d'una llicència d'estudis que serà sotmesa a l'aprovació de la Comissió Permanent.
  
\* S'impartiran cursos descentralitzats fora de València, encara que el gruix de les activitats es desenvoluparà en aquesta ciutat atés el major nombre de jutges i magistrats destinats en l'esmentada província, cosa que redundarà en un major estalvi de despeses de desplaçament i dietes d'allotjament.
  
\* En cap cas el conveni no assumirà les indemnitzacions per raó de dietes d'allotjament i manutenció i despeses de desplaçament que pogueren escaure a fiscals i a secretaris judicials.
  
2. Activitats
  
Les activitats que es proposen són les següents:
  
2.1. Biblioteques.
  
Seguint la política d'implantació de biblioteques judicials, es procedirà a instal·lar les biblioteques que designarà la Comissió Executiva.
  
Import total estimat: 1.000.000 pessetes.
  
2.2. Ajudes econòmiques per a activitats de formació o jornades externes no organitzades pel Consell General del Poder Judicial o la Generalitat Valenciana.
  
En la mateixa línia ja iniciada el 1994, es reserva una quantitat destinada a oferir beques -ajudes econòmiques- a aquells jutges que ho sol·liciten per assistir a activitats no organitzades pels signants del conveni, així com per a activitats d'investigació o de formació individual realitzada per jutges i magistrats.
  
- Màsters.
  
- Cursos de doctorat.
  
- Ajudes econòmiques per assistir a jornades o activitats externes no organitzades pel Consell General del Poder Judicial o la Generalitat Valenciana. Es preveu la seua concessió únicament amb la publicitació prèvia entre tots els jutges i magistrats de la comunitat autònoma, quan la Comissió de Seguiment estime que una activitat que es desenvolupa al seu territori puga ser interessant per a la concessió de la beca. Les ajudes sufragaran els drets d'inscripció i podran atendre també, totalment o parcialment, les despeses de desplaçament i les dietes d'allotjament i manutenció meritades, segons acord de la Comissió de Seguiment en cada cas.
  
Import total estimat: 500.000 pessetes.
  
2.3. Publicacions.
  
Es publicarà un dels cursos que es desenvoluparan durant 1998 o que haja estat realitzat durant 1997, en funció del seu contingut científic i amb la decisió prèvia de la Comissió de Seguiment.
  
Import total estimat: 1.000.000 pessetes.
  
2.4. Cursos de Valencià.
  
Amb vista al curs 1998/1999, es preveu la continuació del programa de cursos de Valencià en col·laboració amb la Conselleria de Cultura, Educació i Ciència destinat als jutges i magistrats del territori que es va iniciar durant el curs 1995/96.
  
Import total estimat: 1.000.000 pessetes.
  
2.5. Cursos d'Informàtica Jurídica.
  
Durant l'any 1998 es continuaran les activitats en matèria d'informàtica jurídica. Aquestes activitats es coordinaran estretament, no obstant això, amb el Pla d'Informatització de l'Administració de Justícia, posat en marxa per la Generalitat Valenciana. D'aquesta manera, l'oferta pròpia del conveni es dirigirà, específicament, als jutges i magistrats d'òrgans judicials que no estiguen inclosos en el pla d'informatització indicat, per tal d'evitar duplicitats d'actuació en el mateix camp de la capacitació en informàtica jurídica.
  
Així mateix, s'inclourà en aquesta formació els jutges de nova incorporació.
  
Nombre de cursos: en funció de la demanda, amb un nombre màxim de quatre.
  
Durada del curs: 4 dies (32 hores).
  
Lloc de realització: en funció de la demanda.
  
Data de realització: es determinarà.
  
Import total estimat: 1.000.000 pessetes.
  
2.6. Formació de jutges de pau.
  
Continuant amb la iniciativa començada el 1996, es pretén organitzar de nou sessions de treball a què puguen assistir tots els jutges de pau del territori que ho desitgen. L'activitat s'obrirà als secretaris dels jutjats de pau. En cadascuna de les sessions, el ponent exposarà, amb criteris fonamentalment pràctics, les més importants competències que desenvolupen els jutges de pau i s'obrirà posteriorment un espai de debat i col·loqui amb tots els assistents.
  
Lloc de realització: sessions de treball amb distribució dels partits judicials per comarques.
  
- Alacant Nord
  
Partit Judicial:
  
 núm. 1 Dénia
  
 núm. 2 Alcoi
  
 núm. 5 La Vila Joiosa
  
 núm. 9 Benidorm
  
- Alacant Sud
  
Partit Judicial:
  
 núm. 4 Orihuela
  
 núm. 6 Elda
  
 núm. 7 Villena
  
 núm. 8 Elx
  
 núm. 10 Sant Vicent del Raspeig
  
 núm. 11 Novelda
  
 núm. 12 Ibi
  
- Castelló Nord
  
Partit Judicial:
  
 núm. 1 Castelló de la Plana
  
 núm. 3 Vinaròs
  
- Castelló Sud
  
Partit Judicial:
  
 núm. 2 Segorbe
  
 núm. 4 Nules
  
 núm. 5 Vila-real
  
- València-Nord
  
Partit Judicial:
  
 núm. 4 Torrent
  
 núm. 5 Sueca
  
 núm. 7 Sagunt
  
 núm. 8 Alzira
  
 núm. 9 Carlet
  
 núm. 12 Catarroja
  
 núm. 13 Moncada
  
 núm. 14 Paterna
  
 núm. 15 Quart de Poblet
  
 núm. 16 Mislata
  
 núm. 17 Massamagrell
  
 núm. 18 Picassent
  
- València Interior
  
Partit Judicial:
  
 núm. 1 Llíria
  
 núm. 11 Requena
  
- València Sud
  
Partit Judicial:
  
 núm. 2 Gandia
  
 núm. 3 Ontinyent
  
 núm. 10 Xàtiva
  
Durada: una jornada en sessió de matí.
  
Assistents: tots els jutges de pau de la Comunitat Autònoma Valenciana.
  
Programa:
  
Amb un mètode de treball fonamentalment pràctic, les principals matèries que s'abordaran seran les següents:
  
- Delimitació de competències dels jutjats de pau en matèria civil.
  
- Delimitació de competències dels jutjats de pau en matèria penal.
  
- Actuacions dels jutjats de pau en matèria de registre civil.
  
Import total estimat: 1.000.000 pessetes.
  
2.7. Formació de jutges substituts.
  
La finalitat d'aquesta activitat, que ja es va iniciar el 1996, és facilitar als qui resulten designats jutges substituts per la Sala de Govern del Tribunal Superior de Justícia de València l'oportunitat d'adquirir una formació pràctica, en matèria civil i penal, que els permeta exercir en millors condicions la funció jurisdiccional quan seran cridats a exercir-la.
  
Durant el pròxim any, aquesta activitat es realitzarà en tres fases, mitjançant el següent sistema: una primera fase de treball en aula, en sessions de vesprada; una segona, que es realitzarà paral·lelament, dins de l'horari d'audiències, en jutjats o tribunals de l'ordre jurisdiccional, en què hauran d'exercir la seua tasca. La tercera fase consistirà en una avaluació de l'aprofitament de l'alumne.
  
El contingut del programa se centrarà en temes de l'ordre civil, penal i social, especialment en la vessant processal.
  
El programa persegueix facilitar al jutge nomenat, abans d'incorporar-se si s'escau a l'exercici jurisdiccional, un coneixement pràctic de la seua funció en el jutjat, com elaborar les diferents resolucions judicials i la manera d'enfrontar els diversos supòsits que, amb major freqüència, puguen plantejar-se al jutjat, tant de l'àmbit civil com del penal i social.
  
D'altre costat, el programa permetrà facilitar, mitjançant els informes emesos pels professors i tutors, una valoració sobre les aptituds i coneixements del jutge substitut, així com poder comptar, per als anys posteriors, amb un nombre de candidats, entre els qual poder realitzar la selecció prèvia al nomenament, dels quals es conega més a fons la seua capacitat per enfrontar amb més garanties les seues funcions.
  
Aquest programa de suport es realitzarà amb la publicació prèvia del nomenament de jutges substituts, previst en l'art. 136 del Reglament de la Carrera Judicial.
  
El Tribunal Superior de Justícia realitzarà la selecció dels jutges substituts nomenats, que hauran d'assistir al programa d'acord amb els següents paràmetres:
  
- El nombre idoni d'assistents és de 20, per garantir un millor aprofitament i efectivitat del programa.
  
- Seran eximits del programa aquells que anteriorment hauran actuat com a jutges substituts i hauran assolit una qualificació positiva en l'informe a què es refereix l'article 145 del reglament abans esmentat.
  
- S'hi donarà preferència a aquells que tinguen més possibilitats, en l'any judicial en curs, d'ocupar efectivament la plaça concedida i que no hagen realitzat el curs organitzat l'any 1997.
  
El programa serà impartit per professors i tutors. Els professors són els jutges i magistrats encarregats de desenvolupar el programa en la fase de treball en aula. Els tutors són els jutges i magistrats dels jutjats, on es realitzen les pràctiques.
  
A fi d'aconseguir que els jutges substituts tinguen un millor coneixement de la seua futura missió, els professors d'aula seran escollits entre els magistrats d'òrgans civils, sales civils de les audiències, o jutjats de primera instància o penals, sales penals de les audiències, jutjats d'instrucció o jutjats penals, Sala Social del Tribunal Superior de Justícia i jutjats socials, segons siga el contingut de la sessió que es realitzarà en l'aula. Els tutors hauran de ser, preferentment, jutges o magistrats d'òrgans jurisdiccionals mixtos i de jutjats socials perquè els jutges substituts coneguen de "primera mà" la problemàtica d'aquest tipus de jutjats, als que tenen més possibilitats de ser destinats i procurar, així mateix, que pertanyen al mateix partit judicial o al més proper.
  
La selecció dels professors i tutors serà realitzada per la Comissió Permanent del Consell General del Poder Judicial, a proposta de la Comissió d'Escola Judicial. Per seleccionar els tutors, s'oferirà anualment les places previstes entre els jutges i magistrats que puguen estar interessats en aquest projecte.
  
Com a criteris de selecció es tindran en compte la plaça ocupada i la seua proximitat o similitud amb els jutges substituts que acudesquen al programa.
  
Serà seleccionat un professor per a cada un dels temes o sessions que es desenvoluparan en les aules i un tutor per a cada un dels jutges substituts.
  
La durada del curs serà aproximadament de dos mesos, el primer dedicat a formació teòrica en aula i el segon a la realització de pràctiques en jutjats. Alternativament, la durada del curs podrà ser d'un mes, si així és decidit per la Comissió Executiva del Conveni i en aquest cas es combinaran durant els matins les tutories i per les vesprades la formació teòrica en aula. Així mateix, podrà la Comissió Executiva, en funció de les disponibilitats pressupostàries, decidir la realització de dos cursos, d'un mes de durada cada un.
  
Coordinadors: Sra. Susana Catalán Muedra. Magistrada del Jutjat de 1ª Instància núm. 20 de València.
  
Sr. Fernando de Rosa Torner. Magistrat del Jutjat d'Instrucció núm. 14 de València.
  
Import total estimat: 2.000.000 pessetes.
  
2.8. Curs sobre gestió de l'oficina judicial.
  
Durada del curs: dos dies i mig.
  
Lloc de realització: València.
  
Data de realització: juny del 1998.
  
Destinataris: 30 jutges i magistrats.
  
Coordinador: magistrat per determinar.
  
Import total estimat: 800.000 pessetes
  
2.9. Cursos monogràfics
  
Ordre jurisdiccional contenciós administratiu
  
2.9.1. Seminari sobre la nova llei de la jurisdicció contenciosa administrativa.
  
Durada: dos dies.
  
Lloc de realització: València.
  
Assistents: 25 jutges i magistrats.
  
Director: Il·lm. Sr. Mariano Ayuso Ruiz-Toledo. Magistrat de la Sala Contenciosa Administrativa del Tribunal Superior de Justícia de València.
  
Data de realització: 2n. semestre.
  
S'inclou en aquesta activitat la realització de tutories.
  
Import total estimat: 1.500.000 pessetes
  
Ordre jurisdiccional civil.
  
2.9.2. Seminari sobre efectes per a tercers dels processos civils en què no són part.
  
Durada: dia i mig.
  
Lloc de realització: Alacant.
  
Assistents: 30 jutges i magistrats, 5 fiscals, 5 secretaris judicials.
  
Director: Sr. Faustino de Urquia Gómez. President de l'Audiència Provincial d'Alacant.
  
Sr. Juan Montero Aroca. Magistrat de la Sala Civil i Penal del Tribunal Superior de Justícia de València.
  
Data de realització: abril de 1998.
  
Import total estimat: 800.000 pessetes
  
2.9.3. Seminari sobre mediació per a la conciliació.
  
Durada: dia i mig.
  
Lloc de realització: València.
  
Assistents: 30 jutges i magistrats, 5 fiscals, 5 secretaris judicials.
  
Director: Sr. Juan Francisco Mejías Gómez. Jutge del Jutjat de 1ra. Instància i Instrucció núm. 1 de Torrent (València).
  
Data de realització: juny del 1998.
  
Import total estimat: 800.000 pessetes
  
2.9.4. Jornada sobre dret civil valencià.
  
Durada: 1 dia.
  
Lloc de realització: Castelló.
  
Assistents: 30 jutges i magistrats, 5 fiscals, 5 secretaris judicials.
  
Director: Sr. Juan Luis Pérez Hernández. Magistrat de la Sala Civil i Penal del Tribunal Superior de Justícia de València.
  
Data de realització: juny del 1998.
  
Import total estimat: 500.000 pessetes
  
2.9.5. Curs sobre registre civil.
  
Durada: dos dies.
  
Lloc de realització: València.
  
Assistents: 30 jutges i magistrats, 5 fiscals, 5 secretaris judicials.
  
Director: Il·lm. Sr. José Antonio Rodríguez Pedrero. Magistrat del Registre Civil de València.
  
Data de realització: octubre del 1998.
  
Import total estimat: 1.000.000 pessetes
  
Ordre jurisdiccional penal.
  
2.9.6. Seminari sobre el Tribunal Europeu de Drets Humans.
  
Durada: dia i mig.
  
Lloc de realització: València.
  
Assistents: 30 jutges i magistrats, 5 fiscals, 5 secretaris judicials.
  
Director: Professor Dr. Sr. Manuel Ortells Ramos. Catedràtic de Dret Processal de la Universitat de València.
  
Data de realització: 2n. semestre.
  
Import total estimat: 800.000 pessetes
  
2.9.7. Seminari sobre dret a la intimitat, actes d'investigació i efectes de la prova il·lícitament obtinguda.
  
Durada: dos dies.
  
Lloc de realització: València.
  
Assistents: 30 jutges i magistrats, 5 fiscals, 5 secretaris judicials.
  
Directora: Il·lma. Sra. Maria Ibáñez Solaz. Magistrada del Jutjat d'Instrucció núm. 16 de València.
  
Data de realització: setembre del 1998.
  
Import total estimat: 800.000 pessetes
  
Ordre jurisdiccional social.
  
2.9.8. Seminari sobre punts conflictius de l'ordre social.
  
Durada: dos dies.
  
Lloc de realització: València.
  
Assistents: 20 jutges i magistrats, 5 fiscals, 5 secretaris judicials.
  
Director: Il·lm. Sr. Francisco Javier Lluch Corell. Magistrat del Jutjat Social núm. 5 de València.
  
Data de realització: març del 1998.
  
Import total estimat: 1.000.000 pessetes
  
2.9.9. Curs sobre l'impacte de la informàtica en l'administració de Justícia.
  
Durada: dos dies.
  
Lloc de realització: València.
  
Assistents: 30 jutges i magistrats, 5 fiscals i 5 secretaris judicials.
  
Director: per determinar.
  
Data de realització: novembre de 1998.
  
Import total estimat: 1.000.000 PTA.
  
2.9.10. Curs sobre Legislació i Jurisprudència en matèria d'igualtat d'oportunitats Home-Dona.
  
Durada: dos dies.
  
Lloc de realització: València.
  
Assistents: 30 jutges i magistrats, 5 fiscals i 5 secretaris judicials.
  
Director: per determinar.
  
Data de realització: maig de 1998.
  
Import total estimat: 1.000.000 PTA.
  
2.10. Diversos (infraestructura, documentació, carpetes, publicitat, etc.).
  
Import total estimat: 500.000 pessetes.
  
3. Pressupost i sistema de gestió de les activitats per al 1998
  
Pressupost
  
Biblioteques: 1.000.000
  
Beques: 500.000
  
Publicacions: 1.000.000
  
Curs de Valencià: 1.000.000
  
Curs d'Informàtica Jurídica: 1.000.000
  
Curs de formació de jutges substituts: 2.000.000
  
Jornades dirigides a jutges de pau: 1.000.000
  
Seminari sobre la nova Llei de la Jurisdicció Contenciosa Administrativa: 1.500.000
  
Seminari sobre efectes per a tercers dels processos civils en què no són part: 800.000
  
Seminari sobre el Tribunal Europeu de Drets Humans: 800.000
  
Seminari sobre mediació per a la conciliació: 800.000
  
Seminari sobre dret a la intimitat, actes d'investigació i efectes de la prova il·lícitament obtinguda: 800.000
  
Curs sobre gestió de l'oficina judicial: 800.000
  
Jornada sobre Dret Civil Valencià (Castelló): 500.000
  
Seminari sobre punts conflictius de l'ordre social: 1.000.000
  
Curs sobre Registre Civil: 1.000.000
  
Curs sobre l'impacte de la informàtica en l'Administració de Justícia: 1.000.000
  
Curs sobre legislació i jurisprudència en matèria d'igualtat d'oportunitats home-dona: 1.000.000
  
Diversos (infraestructura, documentació, carpetes, publicitat, etc.): 500.000
  
Total: 91.068.507
  
El pressupost i la forma de finançament de les activitats previstes per al 1998 serà el següent:
  
a) El finançament de les activitats, considerades en conjunt, s'efectuarà al 50% entre ambdues institucions.
  
b) Cada part aportarà fins un màxim de 9.000.000 de pessetes per a la realització de les activitats que s'aprovaran.
  
c) El Consell Superior del Poder Judicial, una vegada aprovat el seu pressupost, transferirà a l'òrgan encarregat de la gestió i execució d'aquest conveni, en concepte de fons de maniobra, el 25% de l'import de la seua aportació pressupostada. Posteriorment, amb la certificació prèvia expedida per la Conselleria de Benestar Social o per l'òrgan responsable, que constarà en les liquidacions trimestrals que siguen remeses, transferirà l'import d'aquestes en el percentatge que correspon al Consell Superior del Poder Judicial.
  
No obstant això, el Consell General del Poder Judicial podrà assumir totalment les despeses derivades de certes activitats, i remetre els fons corresponents a l'entitat o òrgan gestor, amb la certificació prèvia de les despeses efectivament produïdes. Serà la Comissió de Seguiment d'aquest conveni qui determinarà, si s'escau, en l'annex d'activitats i pressupost o mitjançant acords específics, quines activitats podran ser finançades pel Consell d'aquesta última forma.